《高吾得孙有作识喜次韵奉贺》
明代·黄衷

佳色经时弥近郭，异声前夜彻高邻。喜浮綵笔诗能细，春逗瑶高酒欲频。

芸馆会增风宪额，珠庭殊逼凤毛真。老予不比寻常贺，添一年家世讲亲。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。